Ligurian:
# Giornali e giornalisti in zeneise do secolo XIX

Unna çerta importansa gh’an avuo, inta segonda meitæ do XIX secolo, çerti giornali scriti areo in zeneise, comme O Balilla, O Stafî, O Zeneise; in teoria indirissæ a-e classe popolare, ean de fòrte tendense libeale e antimonarchiche e impegnæ inte de battagge çivile, comme a paritæ fra òmmo e dònna, i guasti de pubriche amministraçioin, i straggi ediliçi, a gramma gestion di uspiæ, ma ean ascì portæ a-o scandaliximo e mescciæ inte di dafæ pöco ciæi de ricatti e difamaçioin; i ciù tanti articoli no ean firmæ, tanto che a responsabilitæ a se â piggiava un gerente.

De conseguensa, son pöchi i nommi di giornalisti di quæ se gh’agge notiçia segua; tra de lô s’arregòrda Giöxeppe Pòggi, primmo direttô de O Balilla, giornale ch’o l’é sciortio delongo tra o 1868 e o 1904, doe vòtte a-a settemaña, e o Doardo Michê Ciòssa (1850–1908). Tutti doî gh’an avuo di problemi co-a giustiçia, apreuvo à di accaxonamenti pe diffamaçion, o primmo do 1873; o segondo – rattelloso e calunniatô comme tutto (o l’à dovuo sostegnî anche un duello) – o l’à subio unna dua condanna do 1883 inte un proçesso ch’o l’à misso fin a-a seu carrea. Autoî de romansi d’appendixe, comme Giña de Sampedæña (Pòggi) e indagine comme I quartê pövei de Zena (Ciòssa), l’é de grammo fâ o stabilî quante foïsan fondæ e accuse dirette à lô e quante incangio foïsan dovue à l’insofferensa de autoritæ d’aloa verso unna pubriçistica che, in sciâ fin, a garantiva a continuitæ de unn’esprescion scrita zeneise no ancon rescignâ à ëse solo che un instrumento d’evaxon.

I romansi pubricæ à pontæ in scî giornali in zeneise non læxinavan critiche à l’organizzaçion soçiale de l’epoca, a-a Gexa, a-i scindacæ. Eive un tòcco piggiou da _Doe compagne de scheua_.

English translation:
# Genoese newspapers and journalists of the 19th century

In the second half of the 19th century, there were a number of prominent periodicals written entirely in Genoese, such as O Balilla, O Stafî, O Zeneize. They were targeted at the working classes, had markedly liberal and anti-monarchist tendencies and engaged in many civil battles, such as gender equality, government failures, construction scandals, mismanagement of hospitals, but they were also often prone to scandals and were implicated in rather dark matters of blackmail and defamation. Most articles were not signed, while responsibility was assumed by a manager.

There are therefore few names of journalists of whom we have certain information. Amongst them are Giuseppe Poggi, the first editor of O Balilla – a biweekly newspaper that ran continuously between 1868 and 1904 – and Edoardo Michele Chiozza (1850-1908). Both had problems with the law, following accusations of defamation. The former, in 1873; the latter – a particularly quarrelsome and slanderous character who even fought a duel – suffered a harsh sentence in 1883, in a trial that ended his career. They authored serial novels, such as Ginn-a de Sampedænn-a (Poggi) and investigations such as I quartê pövei de Zena (Chiozza). It is quite difficult to establish how well-founded the accusations against them were or how much was due to the annoyance of the authorities of the time towards a press that, all things considered, guaranteed the continuity of a Genoese written expression that was not resigned to being a simple means of escapism.

The novels published in episodes in Genoese newspapers did not spare criticism of the social structure of the time, the Church, and the trade unions. Here is an excerpt from _Doe compagne de scheua_.